Tisztelt Egyesületi Tag!
 

A MABE Magyar Belsőépítész Egyesület Elnöksége az egyesület évi rendes közgyűlését 2015. április  28.  napjának (kedd) 16  órájára összehívja, az esetleges határozatképtelenség miatt  pedig a megismételt közgyűlés időpontját

 

2015. április 28. (kedd) 16.30 órára 
  

tűzi ki, amelyre Önt ezúton  tisztelettel meghívja.

 

A Közgyűlés helyszíne:   1024 Budapest, Kecske utca. 25.szám alatti nagyterem.
 

Felhívjuk szíves figyelmét arra, hogy a közgyűlésen csak személyesen gyakorolhatja jogait, továbbá, hogy a megismételt közgyűlés az eredeti napirenden szereplő ügyekben a jelenlévők számától függetlenül határozatképes ( Alapszabály IV/1).

  


 A közgyűlés napirendje
  

1. Elnöki megnyitó

2. A közgyűlés levezető elnökének, jegyzőkönyvvezetőjének és a jegyzőkönyv hitelesítőinek megválasztása
3. Beszámoló az Egyesület 2014. évi tevékenységéről és gazdálkodásáról
4. A 2014. évi közhasznúsági jelentés
5. A Fővárosi Törvényszék 7.Pk.60.048/2004/8-I. számú hiánypótlásra felszólító végzésének megfelelő Alapszabály módosítás elfogadása

6. Elnöki tájékoztató a 2014. október 7-i közgyűlésen elfogadott 2015. évi munkaterv eddigi teljesítéséről, a munkatervhez kapcsolódó javaslatok, kiegészítések
 

Kérjük, hogy a meghívó kézhezvételét e-mailben  szíveskedjék visszaigazolni, hogy a közgyűlés anyagait az Ön email címére mielőbb megküldhessük.

A napirendi pontokhoz kapcsolódó írásos előterjesztései a www.mabe.hu  honlapunkon lesznek elérhetőek, az elektronikus postacímmel rendelkező tagjainknak a meghívóhoz mellékeljük a 3., 4. és 5. napirendi pontokhoz tartozó előterjesztéseket. 

Akik számára honlapunk nem elérhető, kérésre postai úton megküldjük az írásos előterjesztéseket.

Kérjük, hogy amennyiben lakcímében, email címében változás történt, úgy azt már a közgyűlést megelőzően az elnökség felé szíveskedjék jelezni (emelet, ajtószám megjelölést is).

      Budapest, 2015. április 13.

 

  

MABE Magyar Belsőépítész Egyesület Elnöksége nevében
Szenes István elnök sk.
